Cafu
Store norske leksikon,Sport og spill,Ballsport,Fotball,Søramerikansk fotball
Cafu er en brasiliansk tidligere fotballspiller som hadde posisjonen høyre back for Brasils landslag og klubber som AC Milan og AS Roma.
Fra 1994 til 2002 spilte Brasil tre VM-finaler på rad. Cafu deltok i alle tre finalene og vant to av dem. Han har også blitt seriemester med tre forskjellige klubber og vunnet Mesterligaen med AC Milan. 19 oktober 2012 ble Cafu innlemmet i fotballklubben AS Romas «Hall of Fame». Spillestil Cafu var en «leken» fotballspiller som var god til å holde hodet kaldt i viktige kamper. Han ses på som en moderne høyreback, som var god både i den offensive og defensive delen av spillet. Spilleforståelsen, timingen i duellene, løpskapasiteten og den gode spensten gjorde han til en dyktig forsvarsspiller. At han i tillegg var svært rask (derav kallenavnet «hurtigtoget»), hadde et et stort fintereportoar samt en god skudd- og innleggsfot, førte til at han var en viktig offensiv kraft for lagene han spilte for. Klubbkarriere Cafu ble hentet fra São Paulo FC sin ungdomsavdeling til A-laget i 1988. Han spilte for A-laget frem til 1995. I 1992 og 1993 var Cafu med på å vinne Copa Libertadores (Sør-Amerikas svar på den europeiske Mesterligaen) med São Paulo. Laget vant Copa Libertadores-mesterskapet og ble dermed kvalifisert for turneringen Interkontinental Cup (VM for klubblag). Cafu og São Paulo vant den turneringen i 1992, da de slo FC Barcelona i finalen. Året etter beseiret de AC Milan.Etter suksessen i São Paulo spilte Cafu for Real Zaragoza (1995), samt de brasilianske klubbene Juventude (1995) og Palmeiras (1995–1997). I 1997 skrev Cafu kontrakt med AS Roma, hvor han spilte til 2003. Med Roma var han med på å vinne Serie A sesongen 2000/2001. Dette var klubbens tredje Scudetto (ligatittel). Cafu, Gabriel Batistuta, Totti og Emerson var sentrale spillere på dette laget, hvor Fabio Capello var manager. Sesongen 1982/1983 var sist gang Roma ble seriemester. Cafu fikk 218 kamper og 8 mål for AS Roma. Perioden 2003 til 2008 var Cafu i AC Milan. Med Milan vant han både Serie-A, Den italienske supercupen, Mesterligaen, UEFA-supercup og VM for Klubblag. (166 kamper og 4 mål). Etter oppholdet i Milano var han en kort periode i Garforth Town AFC. Cafu avsluttet sin spillerkarriere i 2009. Landslagskarriere Cafu debuterte for A-landslaget i 1990. Det var den tidligere storspilleren Falcão som ga Cafu landslagsdebuten. Han er den eneste spilleren som har spilt tre VM-finaler på rad, i henholdsvis 1994, 1998 og 2002. I 1994 og 2002 var han med på å sikre Brasil VM-gull. I forbindelse med VM i 2006 var han også i Brasils tropp. Cafu og Brasil vant også Copa America i 1997 og 1999.Cafu, som var Brasils kaptein fra og med VM 2002, står oppført med 5 mål på 142 landskamper. Meritter  Verdensmester (2): 1994, 2002 Copa America (2): 1997, 1999 Serie A (1): 2003/2004 Mesterligaen (1): 2007 VM for klubblag (1): 2007 UEFA-supercup (2): 2003, 2007 Serie A (1): 2000/2001 Italiensk supercup (1): 2000/2001 Seriemester (2): 1993, 1994 Copa Libertadres (2):1992, 1993 VM for klubblag (2): 1992, 1993 Les mer i Store norske leksikon Zico Pelé Eksterne lenker AS Roma om Cafu AC Milan om Cafu